Пәйғәмбәребеҙ Мөхәммәд, ғәләйһис-сәләм шулай тигән: «Әгәр кеше Бәра’әт кисендә ике рәҡәғәт намаҙ үтәһә, һәр рәҡәғәтендә «Кәфирун» сүрәһен бер тапҡыр уҡыһа, Хаҡ Тәғәлә ул ҡолона әҙәмдән, ғәләйһис-сәләм, алып, шул көнгәсә булған мөьминдәр һанынса сауап бирәсәк». Әгәр кем дә булһа берәү шәғбан айының ун бишенсе кисендә һәм төнөндә 20 рәҡәғәт намаҙ ҡылһа, намаҙын ун сәләм менән үтәһә (йәғни икешәр рәҡәғәт итеп ун намаҙ уҡыһа ), һәр рәҡәғәтендә «Фатиха» сүрәһен, шулай уҡ «Кәфирун» сүрәһен, йә «Ихлас» сүрәһен, йә «Фәләҡ» сүрәһен, йә «Нәс» сүрәһен уҡыһа һәм һуңынан: «Ләә иләәһә илләл-лааһү үәхдәһү ләә шәриикә ләһ. Ләһүл-мүлкү үә ләһүл-хәмдү үә һүә ғәләә күлли шәй ин ҡадир», — тип доға ҡылһа, ул кеше хәжәттәренең бөтәһенә лә өлгәшер, ин шәәъ Аллаһ, ураҙаһы ҡабул булыр, бынан тыш ул кешенең үлем иҫереклеге һәм ҡәбер ғазабы еңел булыр, уға йәннәттә бер кескенә бина насип итер. Һәр бер бинаның иркенлеге был донъяның иркенлегенән ҙурыраҡ булыр. Әмин».